Diari Oficial de la Generalitat Valenciana


Sumari del DOGV 9195, del 15-10-2021 (2021/10589)

DECRET 162/2021, d'8 d'octubre, del Consell, d'aprovació de l'oferta d'ocupació pública de personal docent no universitari per a 2021.
--------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10893


Data del document
:   08-10-2021

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funció pública
    * legislació
    * funcionari

DECRET 162/2021, d'8 d'octubre, del Consell, d'aprovació de l'oferta d'ocupació pública de personal docent no universitari per a 2021.  
 [2021/10084]  
L'article 36 de la Llei 4/2020, de 30 de desembre, de pressupostos de la Generalitat per a l'exercici 2021 estableix:   
  
«Article 36. De l'oferta d'ocupació pública o un altre instrument similar de gestió de la provisió de necessitats de personal  
1. La incorporació de nou personal en el sector públic delimitat en l'article 27 d'aquesta llei, a excepció de les societats mercantils de la Generalitat, entitats públiques empresarials de la Generalitat, les fundacions del sector públic de la Generalitat i consorcis adscrits a la Generalitat, sempre que els seus actes estiguen subjectes directament o indirectament al poder de decisió d'aquella, que es regiran pel que disposa la disposició addicional vint d'aquesta llei, i de les institucions a què es refereix l'article 20.3 de l'Estatut d'Autonomia de la Comunitat Valenciana, estarà subjecta als límits i requisits establits en els apartats següents.  
S'exceptua del que disposa el paràgraf anterior la incorporació de personal que puga derivar-se de l'execució de processos selectius corresponents a ofertes d'ocupació pública d'exercicis anteriors.  
2. Respectant, en tot cas, les disponibilitats pressupostàries del capítol I dels pressupostos de despeses corresponents, els sectors o àmbits d'actuació que a continuació es detallen tindran una taxa de reposició del 100%:  
a) Administració educativa, nivell d'ensenyaments no universitaris, en relació amb la determinació del nombre de places per a l'accés als cossos de funcionaris docents. [...]»  
  
En relació amb això, l'article 19 de la Llei 11/2020, de 30 de desembre, de pressupostos generals de l'Estat per a l'any 2021, estableix:  
  
«U. 1. La incorporació de personal de nou ingrés amb una relació indefinida en el sector públic, a excepció dels òrgans contemplats en l'apartat U.e) de l'article anterior, es regularà pels criteris assenyalats en aquest article i està subjecta a una taxa de reposició d'efectius del 110 per cent en els sectors prioritaris i del 100 per cent en la resta de sectors. [...]»  
Tenint en compte el que s'estableix en l'article 11 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica, i en l'article 3 del Reial decret llei 31/2020, de 29 de setembre, pel qual s'adopten mesures urgents en l'àmbit de l'educació no universitària.  
Aquesta disposició ha sigut negociada en la Mesa Sectorial d'Educació, i informada favorablement per la Conselleria d'Hisenda i Model Econòmic.  
Per tot això, de conformitat amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, amb la deliberació prèvia del Consell, en la reunió de 8 d'octubre de 2021,  
  
  
DECRETE  
  
Article 1. De l'oferta d'ocupació pública  
S'aprova l'oferta d'ocupació pública de personal docent no universitari corresponent a 2021 en els termes que s'estableixen en aquest decret.  
  
Article 2. Contingut de l'oferta d'ocupació pública  
1. Aquesta oferta d'ocupació pública conté places corresponents a llocs de treball que estan dotats pressupostàriament. Aquests llocs es troben vacants o coberts provisionalment.  
2. Les places a les quals es refereix l'apartat anterior són un total de 1228, com s'indica en l'annex.  
  
Article 3. Convocatòria  
El procés selectiu derivat d'aquesta oferta d'ocupació pública serà convocat per la Conselleria d'Educació, Cultura i Esport en el termini de sis mesos des de l'aprovació d'aquest decret.  
  
Article 4. Reserva per a persones amb diversitat funcional  
1. De conformitat amb l'article 64 de la Llei 4/2021, de 16 d'abril, de la Generalitat, de la funció pública valenciana, s'estableix la reserva d'un contingent del deu per cent de les places contemplades en aquesta oferta d'ocupació pública per a ser cobertes per persones amb un grau de diversitat funcional igual o superior al 33%, sempre que aquesta siga compatible amb l'exercici de les funcions pròpies dels llocs de treball docent i que superen les proves selectives.  
2. A aquest efecte, es consideren persones amb diversitat funcional aquelles definides en els apartats 1 i 2 de l'article 4 del text refós de la Llei general de drets de les persones amb discapacitat i de la seua inclusió social, aprovat pel Reial decret legislatiu 1/2013, de 29 de novembre.  
3. Les proves selectives destinades a persones amb diversitat funcional tindran un contingut idèntic al de les que s'estableixen per a la resta d'aspirants, sense perjudici de les adaptacions i ajustaments necessaris de temps i de mitjans per a la realització, establits per l'òrgan competent de la Conselleria d'Igualtat i Polítiques Inclusives, a fi d'assegurar que les persones amb diversitat funcional participen en condicions d'igualtat.  
4. L'opció a llocs reservats s'ha de formular en la sol·licitud de participació en les convocatòries, la qual cosa ha de ser indicada expressament en aquestes.  
  
  
DISPOSICIÓ ADDICIONAL  
  
Única  
Els cossos objecte d'aquesta oferta, així com les places oferides, podran ser objecte d'ampliació si, en el marc de la normativa bàsica estatal i mitjançant els corresponents acords amb les organitzacions sindicals, s'aprovaren nous acords per al desenvolupament de les ofertes d'ocupació pública o plans d'estabilitat en l'ocupació pública o plans d'estabilitat en l'ocupació pública, i en aquest cas s'atendran els criteris i les previsions que s'hi establisquen.  
  
  
DISPOSICIONS FINALS  
  
Primera. Inalterabilitat dels llocs de treball  
Els llocs de treball inclosos en aquesta oferta d'ocupació pública no poden sofrir cap modificació en la seua classificació fins després que s'hagen realitzat les proves selectives corresponents i la provisió dels llocs de treball corresponents.  
  
Segona. Desplegament  
Es faculta la persona titular de la conselleria competent en educació per al desplegament i l'execució d'aquest decret.  
  
Tercera. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 8 d'octubre de 2021  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esport,  
VICENT MARZÀ I IBÁÑEZ  
  
  
  
  
  
  
ANNEX  
Cos de mestres  
  
 Torn lliure general Torn lliure personal amb diversitat funcional Total  
Nombre de places 1.818 157 1.228